લાલ કપ્તાનમાં નાગા સાધુ તરીકેનો ગેટઅપ ધારણ કરીને એ પોતાની વેનિટી વેનમાંથી ઊતર્યો હશે એવું એક સેકન્ડ માટે પણ ફીલ થતું નથી (‘ઠગ્સ ઓફ હિન્દોસ્તાન’ કે ‘મોહેંજો દારો’માં એવું સતત ફીલ થતું હતું કે આ સ્ટારલોગ કોઈ વેશભૂષાની સ્પર્ધામાં આવ્યા છે! ). લગભગ હિરોઈન કે કોઈપણ જાતના રોમેન્ટિક ટ્રેક વિનાની આ ફિલ્મથી હિન્દી ફિલ્મોમાં એવું પહેલી વાર જોયું છે કે કોઈ નાગા સાધુનું પાત્ર ફિલ્મનો પ્રોટાગનિસ્ટ એટલે કે નાયક હોય.